**9. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2023. március 17-i nyilvános ülésére**

**Tárgy:**  Gyermekorvos helyettesítése

**Előkészítette:** Nagy Éva ügyintéző

Jogszabállyal nem ellentétes

-----------------------------------

dr. Szabó Tímea

jegyző

Tisztelt Képviselő-testület!

Salföld Község Önkormányzata ellátási szerződést kötött Badacsonytomaj Város Önkormányzatával a gyermekorvosi feladatok ellátására.

2021. július 1. napjával új gyermekorvos került kinevezésre Badacsonytomaj Város Önkormányzatánál. A gyermekorvos heti 40 órás jogviszonyban került kinevezésre. A kinevezett gyermekorvos helyettesítésére dr. Dorner Mária gyermekorvossal megállapodás került megkötésre, melyhez a hozzájárulást Salföld Község Önkormányzata 44/2021. (IX.27.) határozatával adta meg.

Badacsonytomaj Város Önkormányzata megkereste az Önkormányzatot, mert a helyettesítést végző orvos kérte a helyettesítési díjának az eddigi 15.000 Ft-ról 30.000 Ft-ra történő emelését. Az emelést Badacsonytomaj Város Önkormányzata Képviselő-testülete elfogadta.

Az emeléshez az önkormányzatok és a helyettesítést végző orvos közötti megállapodást módosítani szükséges, melyhez kell az Önkormányzat hozzájárulása.

Badacsonytomaj Város Önkormányzata Képviselő-testületének a határozat kivonata és a megállapodás módosítása az előterjesztés melléklete.

Határozati javaslat:

SALFÖLD KÖZSÉG ÖNKORMÁNYZATA KÉPVISELŐ-TESTÜLETE

…./2023. (. ...) HATÁROZATA

*Gyermekorvosi feladatok ellátásáról*

Salföld Község Önkormányzata Képviselő-testülete hozzájárul, hogy Badacsonytomaj Város Önkormányzata, Badacsonytördemi Község Önkormányzata, Ábrahámhegy Község Önkormányzata, Balatonrendes Község Önkormányzata, valamint Salföld Község Önkormányzata és Dr. Dorner Mária Gyermekgyógyász Bt. között 2021. szeptember 27. napján kötött megállapodás tervezet szerinti módosításához.

Felkéri a polgármestert, hogy a határozatot Badacsonytomaj Város Önkormányzata részére küldje meg.

Felelős: Fábián Gusztáv polgármester

Határidő: azonnal